Държавен вестник, бр. 17, 2012 г., стр. 33

БРОЙ  17	
Д Ъ Р Ж А В Е Н  В Е С Т Н И К 	
СТР.  33  
Приложение № 5 
към чл. 19, ал. 2
Методи за предпосевна подготовка на семената
І. Методи за предпосевна подготовка на семена с 
принудителен покой.
Киснене – прилага се за ускоряване на поник-
ването при пролетни и летни посеви на брези, 
елши, брястове, черници и други видове, като 
водата е с температура 20 – 25 °С и се сменя 
на 24 ч.
Рътене – престой на семената при благоприя-
тен температурен, влажностен и въздушен режим 
с цел закълнване преди посева и ускоряване на 
поникването им. То се прилага за скъсяване на 
срока за поникване за видове като: брези, елши, 
брястове, черници и др. Спазват се следните 
изисквания: семената се накисват във вода с 
температура 20 – 25 °С в продължение на няколко 
часа или се навлажняват до насищане с топла 
вода (40 – 50 °С), поставят се в помещение при 
благоприятни условия (температура 20 – 25 °С, 
влажност, аерация) и периодично разбъркване 
(на 4 ч.) до формиране на малки кълнове с дъл-
жина до 3 – 4 мм при около 50 % от семената; 
едросеменните посевни материали се рътят в 
купчини, а дребносеменните – в пласт с дебе-
лина 4 – 5 cм (за най-дребните като черници, 
люляк и др.) или 10 – 15 см (за брези, брястове, 
каталпи и др.); преди посева семената леко се 
просушават и веднага се засяват.
Снегуване (ледуване) – обработване на семе-
ната главно със снежна вода или с вода от топящ 
се лед. То се прилага предимно за семената на 
иглолистните и по-рядко за широколистните 
видове при спазване на следните изисквания: 
подготовката се извършва в съдове с перфорирано 
дъно; семената се навлажняват в снежна вода и 
се поставят в зебло, наредени между дунапренови 
листове, като слоевете от семена и дунапрен са с 
дебелина 2 – 3 cм; върху най-горния дунапренов 
лист се поставя уплътнен сняг; температурата в 
помещението трябва да бъде около 5 °С, така че 
снегът да се стопява за около едно денонощие и 
ежедневно се добавя сняг; обработката продължава 
20 – 30 дни и приключва непосредствено преди 
посева, а ако междувременно семената закълнат, 
те се поставят при температура 0 – 2 °С до посева; 
за по-малки количества снегуването може да се 
замени с ледуване.
Обработване в хладилник – прилага се за 
брези, явори и други (вкл. иглолистни) видове, 
при спазване на следните изисквания: семе-
ната предварително се промиват, поставят се 
в тензухени торбички, киснат се в чиста вода 
с температура около 15 °С в продължение на 
едно – две денонощия, изцеждат се от свободната 
вода и се обеззаразяват за 2 ч. в 0,5 % разтвор 
на калиев перманганат; след обеззаразяването 
семената се поставят в полиетиленови торби 
и престояват в хладилник в продължение на 
20 – 45 дни при температура 2 – 4 °С; състо-
янието на семената се следи периодично, при 
необходимост се обеззаразяват повторно, а ако 
започне кълнене, се засяват.
ІІ. Методи за предпосевна подготовка на семена 
с органичен покой.
1. Екзогенен покой – определен е от външни 
(за зародиша) фактори и според характера им 
бива физичен, механичен и химичен:
а) преодоляване на физичен покой – дължи 
се на специфичното устройство на семенната 
обвивка, която е непропусклива за водата и въз-
духа; причината е наличието на палисаден слой 
от плътно наредени клетки, слепени от субери-
нова материя; такива т.нар. твърди семена имат 
видовете бяла акация, гледичия, златен дъжд, 
японска софора, див рожков, гимнокладус и др.; 
те се подготвят чрез хидротермична обработка, 
химична или механична скарификация.
Използват се следните методи:
Хидротермична обработка – включва киснене 
във вода със стайна температура за 24 – 48 ч. или 
потапяне в гореща или кипяща вода за определено 
време при следните изисквания: водата трябва да 
бъде с най-малко 10 пъти по-голям обем от този 
на семената; когато обработването е в кипяща 
вода, семената междувременно се охлаждат в 
студена вода; след обработването семената се 
накисват за 24 ч. във вода, просушават се леко 
и се засяват веднага.
Химична скарификация – обработка на се-
мената с киселини или основи при следните 
изисквания: обработката е предимно с концен-
трирана сярна киселина (95 % H2SO4), става при 
стайна температура (18 – 27 °С) и с разбърква-
не; средният срок на обработването е посочен 
в справочници, но се водят чести наблюдения 
до поява на перфорации по семенната обвивка; 
веднага след обработката семената се промиват 
обилно със студена течаща вода за 5 – 10 мин., 
леко се просушават и се засяват незабавно.
Механична скарификация – извършва се в 
скарификатори чрез триене на семената (смесени 
с абразивен материал) във въртящ се барабан. 
За ограничени количества може да се приложи 
ръчно нарушаване целостта на семенната обвивка 
с игла, скалпел или друг инструмент.
б) преодоляване на механичен покой – дължи 
се на твърдата семенна обвивка или околоплод-
ник (рядко и ендосперм), които възпрепятстват 
механично кълненето и го забавят; той обик-
новено е съчетан с химичен или физиологичен 
покой и се преодолява с комбинирано прилага-
не на обработките, препоръчани при химичен 
и физиологичен покой; такива семена имат 
костилковите видове (глог, миризлива върба, 
обикновена череша, вишна);
в) преодоляване на химичен покой – дължи 
се на инхибиторното въздействие върху кълне-
нето на вещества (феноли, абсцисова киселина 
и др.), съдържащи се в семенната обвивка или 
околоплодника; такъв тип покой е доказан при 
тропични и субтропични видове (някои евка-
липти, Comptonia peregrina L′Herit. ex Ait.) и се 
предполага за някои видове от умерената зона 
с месести плодове; той се преодолява чрез из-
кисване и промиване в течаща вода с темпера-
тура 25 °С, като предварително се отстраняват 
тъканите, съдържащи инхибитори; промиването 
продължава до няколко дни, след което семената 
отново се просушават при температура до 25 °С.